Nr. C 59/2 De Europæiske Fællesskabers Tidende 9. 3. 90 
Meddelelse i henhold til artikel 12, stk. 2, i Rådets forordning (EØF) nr. 4056/86 og artikel 12, 
stk. 2, i Rådets forordning (EØF) nr. 1017/68 vedrørende sag nr. IV/33.168 — aftale 1237 
(90/C 59/02) 
1. Den 7. juli 1989 indgav nedenfor anførte parter i 
overenstemmelse med artikel 12, stk. 1, i forordning 
(EØF) nr. 4056/86 en ansøgning til Kommissionen om 
fritagelse i henhold til EØF-Traktatens artikel 85, stk. 3, 
af den i det følgende beskrevne aftale. Kommissionen 
meddelte i overenstemmelse med artikel 4, stk. 8, i 
Kommissionens forordning (EØF) nr. 4260/88 af 16. 
december 1988 ansøgerne, at den også ville behandle 
aftalen på grundlag af bestemmelserne i Rådets forord­
ning (EØF) nr. 1017/68, som fastsætter detaljerede 
regler for anvendelsen af Traktatens artikel 85 og 86 på 
transport med jernbane, ad landeveje og sejlbare vand­
veje. Ansøgerne fremsatte senere deres bemærkninger 
hertil. Nedlloyd Lijnen BV 
Boompjes 40 
NL-3011 XB Rotterdam. 
Alle deltager i North Europe-USA Rate Agreement 
(NEUSARA) og USA-North Europe Rate Agreement 
(USANERA), med undtagelse af A. P. Møller-Mærsk 
Line, som kun deltager i USANERA, og som opererer 
som en uafhængig linje på de farter, der er omfattet af 
NEUSARA, med hvis medlemmer rederiet har indgået 
denne aftale. 
Parterne 
2. Parterne er rederikoncerner, som opererer på linje­
farterne mellem Nordeuropa og USA, nemlig: 
Atlantic Container Line BV 
Atlantic House 
Herbert Walker Avenue 
Western Docks 
UK-Southampton S09 1HA 
Hapag Lloyd AG 
Ballindamm 25 
D-2000 Hamburg 
Sea-Land Service, Inc. 
PO Box 800 
Iselin 
New Jersey 08830 
USA 
P & O Containers (TFL) Limited 
Beagle House 
Braham Street 
UK-London El 8EP 
Incotrans BV 
PO Box 7320 
NL-3000 HH Rotterdam 
A. P. Møller-Mærsk Line 
Esplanaden 50 
DK-1098 København K 
Compagnie Générale Maritime (CGM) 
Cedex 18 
F-92085 Paris La Defense Aftalen 
3. Aftalen trådte i kraft den 29. maj 1989 og omfatter 
skibsruter fra alle havne i Europa (herunder havne i Det 
Forenede Kongerige og Irland) beliggende på bredde­
grader fra Bayonne, Frankrig, til Nordkap, Norge 
(undtagen ikke-baltiske havne i Sovjetunionen, havne i 
Middelhavet og havne i Spanien og Portugal), og trans­
port til og fra punkter på land og på kysten i Europa, 
gennem nævnte ikke-undtagne europæiske havne, bortset 
fra punkter i Spanien og Portugal, til havne i de 48 til 
hinanden grænsende stater i De Forenede Stater og 
District of Columbia og transport til og fra punkter i 
USA, gennem nævnte havne. 
I følge aftalen kan parterne, uden at være forpligtet 
dertil, mødes og på anden måde kommunikere, udveksle 
oplysninger og overveje, drøfte og nå til konsensus eller 
enighed om anliggender af gensidig interesse, særlig 
deres respektive fragtrater, samt transport- og salgsvilkår 
på linjen. Aftalen vedrører mere specifikt alle anlig­
gender vedrørende fragtrater, tillæg, betaling for trans­
port over land i Europa, aftaler med europæiske land­
transportører vedrørende den del af gennemgående 
transport, som foregår på land, samt loyalitets- og servi­
cekontrakter. Aftalen giver ikke parterne tilladelse til at 
offentliggøre fælles tariffer eller væsentlige vilkår i fælles 
servicekontrakter. 
Alle søtransportører, som ejer deres skibe, kan deltage. 
I følge parterne er formålet med aftalen at fastlægge et 
samarbejdsarrangement, som vil få en stabiliserende 
indflydelse på farten. Hvad angår Mærsk Line er det 
blevet oplyst, at dette rederi, som relativt set er nyt på 
den vestgående fart, og som ønsker at indhøste lidt flere 
erfaringer på farten, før det tager stilling til, hvorvidt det 
9. 3. 90 De Europæiske Fællesskabers Tidende Nr. C 59/3 
vil være medlem af en etableret konference, har besluttet 
at samarbejde med de andre transportører på grundlag af 
denne aftale. 
I følge parterne vil der opstå en begrænsning af konkur­
rencen på priser på grund af udveksling af prisoplys­
ninger. 
Markedet 
4. Ifølge aftaleparterne udgjorde parternes markeds­
andel på farten Nordeuropa-USA i kalenderåret 1988 
47,1 %, hvilket tal er opnået ved at dividere den samlede 
fragtmængde, som alle linjerederierne på farten transpor­
terede, med den samlede mængde fragt, som aftalepar­
terne transporterede i samme periode. Aftaleparternes 
andel af de forskellige hovedruter er på 58,6 % via 
Atlanterhavskysten, 34,3 °/o via Golfkysten og 20,8 °/o via 
Stillehavskysten. 
Af disse markedsandele tegner Mærsk Line sig for 4,4 % 
på farten Nordeuropa-USA, 5,08 °/o på hovedruten 
Nordeuropa-USA's Atlanterhavskyst og for 9,52 % af 
hovedruten Nordamerika-USA's Stillehavskyst. Mærsk 
opererer ikke til og fra havne i Den Mexikanske Golf, 
men betjener dette område ved transport over land fra 
havne på Atlanterhavskysten eller Stillehavskysten. 
Det er blevet oplyst, at der findes 21 andre linjerederier 
ud over aftaleparterne, som i øjeblikket tilbyder service 
på den af aftalen omfattede fart. 
Det er tillige blevet oplyst, at der ud over aftaleparterne 
findes elleve linjerederier, som besejler linjeruter, hvor 
disse rederier konkurrerer om fragter, som transporteres 
af aftaleparterne på den af aftalen omfattede fart via 
canadiske havne, og hvad angår sydeuropæiske havne 
findes der nitten sådanne linjerederier. 
Aftaleparternes markedsandel, herunder fragt via cana­
diske og sydeuropæiske havne, er blevet opgivet til 
(31,7%). 
Desuden er det blevet anført, at der findes andre trans­
portformer end linieservice for afskibere af varer, som 
traditionelt transporteres af linierederier på farten 
mellem Nordeuropa-USA, såsom massegodsskibe og 
tramp skibe, luftfragt og transportører, som ikke selv ejer 
skibene (NVOCC). 
Fritagelse 
5. Som nævnt ovenfor erkender parterne, at de 
aftaler, de har indgået, begrænser priskonkurrencen. De 
mener imidlertid, at aftalerne kan fritages i henhold til 
artikel 85, stk. 3, af følgende grunde: 
i) de bidrager til at forbedre distributionen og fremmer 
den økonomiske udvikling i det omfang, de bidrager 
til stabilitet gennem samarbejde om tariffer ii) de sikrer forbrugerne en rimelig andel i fordelene 
herved, idet stabilitet sikrer afskiberne en pålidelig 
service 
iii) der er kun tale om begrænsninger, som er nødven­
dige for at nå ovennævnte mål; parterne har i denne 
henseende fremsat følgende argumenter: 
— Aftalen giver kun anledning til én begrænsning af 
konkurrencen, nemlig den iboende begrænsning 
af priskonkurrencen mellem parterne, som følger 
af udvekslingen af oplysninger om tariffer (og fra 
tid til anden enighed om tariffer). Hvad angår 
priskonkurrencen, hævder ansøgerne: 
for det første, at en stor del af den fragt, som 
transporteres af aftaleparterne, oftest er genstand 
for forhandling om individuelle servicekontrakter, 
og for det andet, at der består en betydelig 
gennemsigtighed i priserne på farten som følge af 
kravene i henhold til amerikansk lov om registre­
ring af tariffer, og for det tredje at alle transpor­
tører frit kan få adgang til farten mellem Nord­
europa og USA. 
— Det er indskrækningen, men ikke udelukkelsen af 
priskonkurrencen, som bidrager til de stabilise­
rende virkninger, som erkendes at være en fordel, 
som berettiger til fritagelse af samarbejdet mellem 
rederier, som sejler i linjefart. 
— Den ene iboende begrænsning af konkurrencen, 
som aftalen giver anledning til, er således 
nødvendig for at opnå denne fordel. 
— Smidigheden i parternes priser sikres på grundlag 
af den ret, som de enkelte har til selv at fastsætte 
deres fragtrater. 
iv) Aftalerne udelukker ikke konkurrencen for en 
væsentlig del af den pågældende service, fordi: 
— mobiliteten i flåderne bevirker, at søfartskarteller 
er udsat konstant konkurrence, som de som regel 
er ude af stand til at udelukke for en væsentlig 
del af den pågældende transportservice 
— der er fri adgang til de pågældende ruter. Det 
findes ingen adgangsbarrierer. De linjerederier, 
som opererer inden for rammerne af aftalen, er 
således udsat for vedvarende konkurrence, som 
de er ude af stand til at udelukke 
— ansøgerne påpeger, at tilstedeværelsen af andre 
faktiske konkurrenter er et yderligere bevis på at 
aftalen er forenelig med den sidste betingelse for 
fritagelse i artikel 85, stk. 3. 
6. Denne meddelelse offentliggøres i henhold til 
proceduren i artikel 12 i forordning (EØF) nr. 4056/86 
Nr. C 59/4 De Europæiske Fællesskabers Tidende 9. 3. 90 
og artikel 12 i forordning (EØF) nr. 1017/68, fordi 
Kommissionen ved første gennemgang har fundet, at den 
pågældende aftale opfylder kriterierne i Traktatens 
artikel 85, stk. 1. Kommissionen har ikke, på nuværende 
tidspunkt, taget stilling til, om Traktatens artikel 85, 
stk. 3, finder anvendelse på aftalen. 
I overenstemmelse med artikel 12, stk. 2, i forordning 
(EØF) nr. 4056/86 og artikel 12, stk. 2, i forordning 
(EØF) nr. 1017/68 opfordrer Kommissionen alle interes­
serede parter til inden 30 dage efter offentliggørelsen af denne meddelelse at fremsætte deres eventuelle bemærk­
ninger med angivelse af referencen IV/33.168 til 
følgende adresse: 
Kommissionen for De Europæiske Fællesskaber 
Generaldirektoratet for Konkurrence 
Direktoratet for Karteller, Misbrug af Dominerende 
Markedsstilling og Andre Former for Konkurrencefor­
drejning III 
Rue de la Loi 200 
B-1049 Bruxelles.